मलेसियाका मानव संसाधनमन्त्री कुलासेगरनले गत साउनमै नेपाली कामदारको समस्या समाधानको चरणमा पुगेको भन्दै नेपाल आउने जानकारी गराएका थिए । एमओयूको मस्यौदामा केही साताअघि मलेसियामा दुवै पक्षबीच समझदारी जुटिसकेको छ । मस्यौदा औपचारिक रूपमा बाहिर नआए पनि नेपाली पक्षका धेरैजसो चासोहरू समेटिएको श्रम मन्त्रालयका एक उच्च अधिकारीले जानकारी दिए । त्यसअनुसार कामदारले कुनै पनि शुल्क नतिरी सुलभ शुल्कमा मलेसिया जान पाउनेछन् ।
